Document ID: 31992R1429

ΚΑΝΟΝΙΣΜΟΣ (ΕΟΚ) αριθ. 1429/92 ΤΗΣ ΕΠΙΤΡΟΠΗΣ της 26ης Μαΐου 1992 περί τροποποιήσεως του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και τις μεθόδους προσδιορισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 356/92 (2), και ιδίως το άρθρο 35α,
Εκτιμώντας:
ότι, λόγω των εξελίξεων της έρευνας, πρέπει να συμπληρωθούν τα χαρακτηριστικά των ελαιολάδων που καθορίστηκαν από τον κανονισμό (ΕΟΚ) αριθ. 2568/91 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3682/91 (4), κατά τρόπο ώστε να διασφαλίζεται καλύτερα η καθαρότητα των προϊόντων που διατίθενται στο εμπόριο και να προβλέπεται η συναφής μέθοδος ανάλυσης-
ότι για να μην προκληθεί ζημία στο εμπόριο, είναι σκόπιμο να προβλεφθεί περιορισμένη περίοδος για τη διάθεση του τυποποιημένου ελαιολάδου πριν την έναρξη ισχύος του παρόντος κανονισμού-
ότι είναι συνεπώς σκόπιμο να τροποποιηθεί ο κανονισμός (ΕΟΚ) αριθ. 2568/91-
ότι Επιτροπή Διαχείρισης Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του κανονισμού (ΕΟΚ) αριθ. 2568/91 τροποποιούνται όπως αναφέρεται στο παράρτημα.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός δεν εφαρμόζεται για τα ελαιόλαδα και τα πυρηνέλαια που συσκευάστηκαν έως την ημερομηνία έναρξης ισχύος του παρόντος κανονισμού και τέθηκαν στο εμπόριο έως τις 31 Οκτωβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1992.

Labels: 0
3
17
16